Covid-19-statistieke: Nog minder gevalle bevestigArgieffoto ter illustrasie. (Foto: GCIS) Suid-Afrika het teen Donderdagaand altesaam 3 572 860 bevestigde Covid-19-gevalle gehad en 3 962 nuwe gevalle is aangemeld. Nog 31 sterftes is oor die vorige 24 tot 48 uur bevestig, terwyl 139 vorige sterftes bygewerk is. Dit bring die algehele sterftesyfer op 93 846 te staan. Altesaam 3 394 527 pasiënte het in dié stadium reeds herstel. In hierdie stadium is daar 84 487 aktiewe gevalle van Covid-19. Altesaam 37 484 nuwe toetse vir Covid-19 is gedoen, waaronder 20 626 (55%) in die private sektor en 16 858 (45%) in die openbare sektor. Die meeste nuwe gevalle is steeds in Gauteng (23%), gevolg deur die Wes-Kaap (21%), KwaZulu-Natal (17%), Limpopo (10%), Mpumalanga (8%), Noordwes (7%), Vrystaat (6%), Oos-Kaap (5%) en Noord-Kaap (3%). Nuwe gevalle per provinsie: Die departement het aangedui dat altesaam 29 251 262 inentings teen Donderdagaand gedoen is.